ಶರ್ಮಿಳಾ ಮಾಂಡ್ರೆ

ಶರ್ಮಿಳಾ ಮಾಂಡ್ರೆ (ಜನನ ೨೮ ಅಕ್ಟೋಬರ್ ೧೯೮೭) ಒಬ್ಬ ಭಾರತೀಯ ನಟಿ ಮತ್ತು ನಿರ್ಮಾಪಕಿ, ಅವರು ಮುಖ್ಯವಾಗಿ ಕನ್ನಡ ಚಲನಚಿತ್ರಗಳಲ್ಲಿ ಕೆಲಸ ಮಾಡುತ್ತಾರೆ. ಅವರು ಸಜ್ನಿ (೨೦೦೬) ಚಿತ್ರದ ಮೂಲಕ ನಟನೆಗೆ ಪಾದಾರ್ಪಣೆ ಮಾಡಿದರು ಮತ್ತು ನಂತರ ಅದೇ ವರ್ಷ ಕೃಷ್ಣ ಚಿತ್ರದ ಮೂಲಕ ಯಶಸ್ಸನ್ನು ಪಡೆದರು. ಇವರು ತಮಿಳು ಚಿತ್ರ ಇವನುಕ್ಕು ಎಂಗೆಯೊ ಮಚ್ಚಂ ಇರುಕ್ಕು (೨೦೧೮) ಮೂಲಕ ನಿರ್ಮಾಪಕರಾದರು. 

ನಂತರ, ಅವರು ಕನ್ನಡ ಚಿತ್ರಗಳಾದ ವೆಂಕಟ ಇನ್ ಸಂಕಟ (೨೦೦೯) ಮತ್ತು ಸ್ವಯಂವರ (೨೦೧೦) ಚಿತ್ರಗಳಲ್ಲಿ ನಟಿಸಿ ಪ್ರಶಂಸೆ ಪಡೆದರು. ಅವರು ಮಿರತ್ತಲ್ (೨೦೧೨) ಮೂಲಕ ತಮಿಳು ಚಿತ್ರರಂಗಕ್ಕೆ ಮತ್ತು ಕೆವ್ವು ಕೇಕ (೨೦೧೩) ಮೂಲಕ ತೆಲುಗು ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು. ಎರಡನೆಯದಕ್ಕೆ, ಅವರು  "ಸೈಮಾ ಅತ್ಯುತ್ತಮ ಮಹಿಳಾ ಪಾದಾರ್ಪಣೆ-ತೆಲುಗು" ಪ್ರಶಸ್ತಿಗಾಗಿ ನಾಮನಿರ್ದೇಶನಗೊಂಡರು. ಮಾಂಡ್ರೆ ಅವರ ಇತರ ಗಮನಾರ್ಹ ಚಿತ್ರಗಳು ಆಕೆ (೨೦೧೭), ಗಾಳಿಪಟ 2 (೨೦೨೨) ಮತ್ತು ಪೌಡರ್ (೨೦೨೪) ಆಗಿವೆ. 

 ಆರಂಭಿಕ ಜೀವನ ಮತ್ತು ಹಿನ್ನೆಲೆ 
ಮಾಂಡ್ರೆ ೧೯೮೭ರ ಅಕ್ಟೋಬರ್ ೨೮ರಂದು ಕರ್ನಾಟಕದ ಬೆಂಗಳೂರಿನಲ್ಲಿ ಜನಿಸಿದರು   . ಅವರ ತಂದೆ ದಯಾನಂದ ಮಾಂಡ್ರೆ ಒಬ್ಬ ಉದ್ಯಮಿ ಮತ್ತು ಕಾರು ರೇಸಿಂಗ್ ಉತ್ಸಾಹಿ. ಅವರ ಅಜ್ಜ ರಮಾನಂದ ನಾರಾಯಣರಾವ್ ಮಾಂಡ್ರೆ  ಬೆಂಗಳೂರಿನ ಚಲನಚಿತ್ರ ನಿರ್ಮಾಪಕ, ವಿತರಕ ಮತ್ತು ಸಂಗಮ್ ಟಾಕೀಸ್‌ನ ಸ್ಥಾಪಕರಾಗಿದ್ದರು. ಮಾಂಡ್ರೆ ಅವರ ಸೋದರತ್ತೆ ಸುನಂದಾ ಮುರಳಿ ಮನೋಹರ್ ಅವರು ಚಲನಚಿತ್ರ ನಿರ್ಮಾಪಕರಾಗಿದ್ದರು.  ಅವರು ಬೆಂಗಳೂರಿನ ಸೋಫಿಯಾ ಪ್ರೌಢಶಾಲೆಯಲ್ಲಿ ಶಾಲಾ ಶಿಕ್ಷಣವನ್ನು ಪೂರ್ಣಗೊಳಿಸಿದರು. 

 ವೃತ್ತಿಜೀವನ 

 ಪಾದಾರ್ಪಣೆ ಮತ್ತು ಆರಂಭಿಕ ಯಶಸ್ಸು (೨೦೦೭-೨೦೧೧) 
ಮಾಂಡ್ರೆ ೨೦೦೭ ರಲ್ಲಿ ಸಜ್ನಿ ಚಿತ್ರದ ಮೂಲಕ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು, ಈ ಚಿತ್ರವನ್ನು ಅವರ ಚಿಕ್ಕಮ್ಮ ಸುನಂದಾ ಮುರಳಿ ಮನೋಹರ್ ನಿರ್ಮಿಸಿದರು. ಈ ಚಿತ್ರದಲ್ಲಿ ಅವರು ಧ್ಯಾನ್ ಜೊತೆ ಕಾಲೇಜು ವಿದ್ಯಾರ್ಥಿನಿಯಾಗಿ ನಟಿಸಿದ್ದಾರೆ.  "ಹೊಸಬರಾದ ಶರ್ಮಿಳಾ ಅದ್ಭುತ ನಟಿ ಮತ್ತು ಅವರ ಮುಂದೆ ಉಜ್ವಲ ಭವಿಷ್ಯವಿದೆ" ಎಂದು ರೆಡಿಫ್ ನ ವಿಮರ್ಶಕರೊಬ್ಬರು ಉಲ್ಲೇಖಿಸಿದ್ದಾರೆ.  ಗಣೇಶ್ ಜೊತೆ ಕೃಷ್ಣ ಚಿತ್ರದೊಂದಿಗೆ ಅವರು ತಮ್ಮ ಮೊದಲ ಕಮರ್ಶಿಯಲ್ ಯಶಸ್ಸನ್ನು ಕಂಡರು. "ಶರ್ಮಿಳಾ, ತಮ್ಮ ಎರಡನೇ ಚಿತ್ರದಲ್ಲಿನ ನಟನೆಯಿಂದ ಪ್ರತಿಭಾನ್ವಿತರು ಎಂದು ಸಾಬೀತುಪಡಿಸುತ್ತಾರೆ" ಎಂದು ರೆಡಿಫ್.ಕಾಮ್ ಉಲ್ಲೇಖಿಸಿದೆ. ಅವರ ನಟನೆಯ ಈ ಬಂಧನ ಚಿತ್ರವೂ ಅದೇ ವರ್ಷದಲ್ಲಿ ಬಿಡುಗಡೆಯಾಯಿತು.  ೨೦೦೮ ರಲ್ಲಿ, ಅವರು ದರ್ಶನ್ ಜೊತೆ ನವಗ್ರಹ  ಚಿತ್ರದಲ್ಲಿ ಕಾಣಿಸಿಕೊಂಡರು ಮತ್ತು ಮಸ್ತ್ ಮಜಾ ಮಾಡಿ ಚಿತ್ರದಲ್ಲಿ ವಿಶೇಷ ಪಾತ್ರದಲ್ಲಿ ಕಾಣಿಸಿಕೊಂಡರು. 

೨೦೦೯ರಲ್ಲಿ ಅವರು ಮೊದಲು ಶ್ರೀಮುರಳಿ ಎದುರು ಶಿವಮಣಿ ಚಿತ್ರದಲ್ಲಿ ಕಾಣಿಸಿಕೊಂಡರು.  ನಂತರ ಅವರು ದೇವದಾಸ್ ಕಾಪಿಕಾಡ್ ಮತ್ತು ರಮೇಶ್ ಅರವಿಂದ್ ಅವರೊಂದಿಗೆ 'ವೆಂಕಟ ಇನ್ ಸಂಕಟ' ಚಿತ್ರದಲ್ಲಿ ಕಾಣಿಸಿಕೊಂಡರು.  ರೆಡಿಫ್ ಹೇಳುವಂತೆ, "ಶರ್ಮಿಳಾ ಮಾಂಡ್ರೆ ಪರದೆಯ ಮೇಲೆ ಆಕರ್ಷಕವಾಗಿ ಕಾಣುವಲ್ಲಿ ಯಶಸ್ವಿಯಾಗಿದ್ದಾರೆ."  ೨೦೧೦ ರಲ್ಲಿ, ಅವರು ಮೊದಲು ದಿಗಂತ್ ಎದುರು ಸ್ವಯಂವರ ಚಿತ್ರದಲ್ಲಿ ಕಾಣಿಸಿಕೊಂಡರು.  ನಂತರ ಅವರು ದುನಿಯಾ ವಿಜಯ್ ಎದುರು 'ಕರಿ ಚಿರತೆ''' ಚಿತ್ರದಲ್ಲಿ ಕಾಣಿಸಿಕೊಂಡರು.  ೨೦೧೧ ರಲ್ಲಿ, ಅವರು ಪ್ರೇಮ್ ಕುಮಾರ್ ಎದುರು 'ಧನ್ ಧನಾ ಧನ್' ಚಿತ್ರದಲ್ಲಿ ಕಾಣಿಸಿಕೊಂಡರು. 

 ವೃತ್ತಿಜೀವನ ವಿಸ್ತರಣೆ (೨೦೧೨-೨೦೧೭) 
ಮಾಂಡ್ರೆ ಅವರು ತೆಲುಗು ಚಿತ್ರ 'ಧೀ' ನ ರೀಮೇಕ್ ಆದ ' ಮಿರತ್ತಲ್ ' ಚಿತ್ರದ ಮೂಲಕ ತಮಿಳು ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು. ಅವರು ವಿನಯ್ ಜೊತೆ ನಟಿಸಿದರು.   ೨೦೧೩ರಲ್ಲಿ, ಅವರು ಅಲ್ಲಾರಿ ನರೇಶ್ ಜೊತೆ 'ಕೆವ್ವು ಕೇಕ' ಚಿತ್ರದ ಮೂಲಕ ತೆಲುಗು ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು.  ಟೈಮ್ಸ್ ಆಫ್ ಇಂಡಿಯಾ "ಶರ್ಮಿಳಾ ಮಾಂಡ್ರೆ ಅವರ ಪಾತ್ರವು ಆನಂದದಾಯಕ ಪಾತ್ರವನ್ನು ನೀಡುತ್ತದೆ" ಎಂದು ಹೇಳಿದೆ.ಗೋವಾ ಚಿತ್ರದಲ್ಲಿ ತರುಣ್ ಚಂದ್ರ ಎದುರು ಮಾಂಡ್ರೆ ಕಾಣಿಸಿಕೊಂಡರು.  ಟೈಮ್ಸ್ ಆಫ್ ಇಂಡಿಯಾ, "ಶರ್ಮಿಳಾ ಮಾಂಡ್ರೆ ಆಕರ್ಷಕ ಅಭಿನಯದೊಂದಿಗೆ ಎಲ್ಲರ ಗಮನ ಸೆಳೆಯುತ್ತಾರೆ" ಎಂದು ಬರೆದಿದೆ.  ಡಿಸೆಂಬರ್ ೨೦೧೪ ರಲ್ಲಿ, ಖಾಲಿದ್ ಮೊಹಮ್ಮದ್ ನಿರ್ದೇಶನದ ಕಥಾ ಚಿತ್ರದಲ್ಲಿ ನಾಯಕಿಯಾಗಿ ನಟಿಸಲು ಅವರನ್ನು ಆಯ್ಕೆ ಮಾಡಲಾಗಿತ್ತು. ಇದು ೧೯೮೩ರ ಅದೇ ಹೆಸರಿನ ಚಿತ್ರದ ರಿಮೇಕ್ ಆಗಿದ್ದು, ದೀಪ್ತಿ ನವಲ್ ನಿರ್ವಹಿಸಿದ್ದ ಪಾತ್ರದಲ್ಲಿ ಕಾಣಿಸಿಕೊಳಬೇಕಿತ್ತು, ಆದರೆ ಈ ಚಿತ್ರವನ್ನು ಕೈಬಿಡಲಾಯಿತು.  ೨೦೧೫ ರಲ್ಲಿ, ಅವರು ಧರ್ಮ ಕೀರ್ತಿರಾಜ್ ಎದುರು ಮುಮ್ತಾಜ್ ಚಿತ್ರದಲ್ಲಿ "ಶೀರ್ಷಿಕೆ ಪಾತ್ರ"ವನ್ನು ನಿರ್ವಹಿಸಿದರು. ಇದು ವಾಣಿಜ್ಯಿಕವಾಗಿ ಯಶಸ್ವಿಯಾಯಿತು. 

೨೦೧೭ ರಲ್ಲಿ ಮಾಂಡ್ರೆ ಅವರು ತಮಿಳು ಚಿತ್ರ ಮಾಯಾ (೨೦೧೫) ದ ರಿಮೇಕ್ ಆದ ' ಆಕೆ ' ಚಿತ್ರದಲ್ಲಿ ಚಿರಂಜೀವಿ ಸರ್ಜಾ ಎದುರು ನಟಿಸಿದರು.  ಡೆಕ್ಕನ್ ಕ್ರಾನಿಕಲ್  "ಶರ್ಮಿಳಾ ಮಾಂಡ್ರೆ ತಮ್ಮ ಅತ್ಯುತ್ತಮ ನಟನೆಯಿಂದ 'ಹೆದರಿಸುತ್ತಾರೆ' ಮತ್ತು ಕಥೆಯ ಉಳಿದ ಅಂಶಗಳು ಅವರ ಸುತ್ತ ಸುತ್ತುತ್ತವೆ" ಎಂದು ಉಲ್ಲೀಖಿಸಿದೆ,  ಮತ್ತು ದಿ ನ್ಯೂಸ್ ಮಿನಿಟ್ "ಶರ್ಮಿಳಾ ಮಾಂಡ್ರೆ ಪರದೆಯ ಮೇಲೆ ಮಿಂಚುತ್ತಿದ್ದಾರೆ" ಎಂದು ಹೇಳಿದೆ.  ಅದೇ ವರ್ಷದಲ್ಲಿ, ಅವರು ಶಿವರಾಜ್‌ಕುಮಾರ್ ಅವರ ' ಲೀಡರ್' ಚಿತ್ರದಲ್ಲಿ ಪತ್ರಕರ್ತೆಯ ಪಾತ್ರವನ್ನೂ ನಿರ್ವಹಿಸಿದರು. ಆ ಚಿತ್ರದಲ್ಲಿನ ಪಾತ್ರಕ್ಕಾಗಿ ಅವರು ಬೆಲ್ಲಿ ಡ್ಯಾನ್ಸ್ ಕಲಿತರು. 

 ವಿರಾಮ ಮತ್ತು ಇತ್ತೀಚಿನ ಕೆಲಸ (೨೦೧೮-ಇಂದಿನವರೆಗೆ) 
ಮಾಂಡ್ರೆ ತಮ್ಮ ನಿರ್ಮಾಣ ಕಾರ್ಯದ ಕಾರಣದಿಂದಾಗಿ ನಟನೆಯಿಂದ ೪ ವರ್ಷಗಳ ಕಾಲ ವಿರಾಮ ತೆಗೆದುಕೊಂಡರು. ಅವರು ೨೦೨೨ ರಲ್ಲಿ ಗಾಳಿಪಟ 2 ರೊಂದಿಗೆ ತೆರೆಗೆ ಮರಳಿದರು. ಅವರು ಪವನ್ ಕುಮಾರ್ ಎದುರು ಶಿಕ್ಷಕಿಯಾಗಿ ನಟಿಸಿದರು.   ದಿ ಹಿಂದೂ  "ಶರ್ಮಿಳಾ ಮಾಂಡ್ರೆ ತಮ್ಮ ಪಾತ್ರಕ್ಕೆ ನ್ಯಾಯ ಒದಗಿಸುತ್ತಾರೆ" ಎಂದು ಉಲ್ಲೇಖಿಸಿದೆ. ಚಿತ್ರವು ವಾಣಿಜ್ಯಿಕವಾಗಿ ಯಶಸ್ವಿಯಾಯಿತು.  ೨೦೨೩ ರಲ್ಲಿ, ಅವರು ಮಂಡಲ: ದಿ ಯುಎಫ್‌ಒ ಇನ್ಸಿಡೆಂಟ್ ಚಿತ್ರದಲ್ಲಿ ಏರೋಸ್ಪೇಸ್ ಎಂಜಿನಿಯರ್ ಪಾತ್ರವನ್ನು ನಿರ್ವಹಿಸಿದರು.   ದಿ ನ್ಯೂ ಇಂಡಿಯನ್ ಎಕ್ಸ್‌ಪ್ರೆಸ್ "ಶರ್ಮಿಳಾ ಮಾಂಡ್ರೆ ಏರೋಸ್ಪೇಸ್ ಎಂಜಿನಿಯರ್ ಆಗಿ ಮನವೊಪ್ಪಿಸುತ್ತಿದ್ದಾರೆ ಮತ್ತು ಅದಕ್ಕೆ ಅನುಗುಣವಾಗಿ ಅವರು ತಮ್ಮ ನೋಟ ಮತ್ತು ದೇಹ ಭಾಷೆಯ ಮೇಲೆ ಕೆಲಸ ಮಾಡಿದ್ದಾರೆ" ಎಂದು ಉಲ್ಲೇಖಿಸಿದೆ. 

 ಇತರ ಕಾರ್ಯಗಳು 
ಇವರು ೨೦೧೮ ರಲ್ಲಿ "ಶರ್ಮಿಳಾ ಮಾಂಡ್ರೆ ಪ್ರೊಡಕ್ಷನ್ಸ್" ಎಂಬ ಹೆಸರಿನ ಸ್ವಂತ ನಿರ್ಮಾಣ ಸಂಸ್ಥೆಯನ್ನು ಪ್ರಾರಂಭಿಸಿದರು. ತಮಿಳು ಚಲನಚಿತ್ರಗಳಾದ ಇವನುಕ್ಕು ಎಂಗೆಯೊ ಮಚ್ಚಮ್ ಇರುಕ್ಕು (೨೦೧೮) ಮತ್ತು ನಾನುಮ್ ಸಿಂಗಲ್ ಥಾನ್ ಅನ್ನು ತಮ್ಮ ನಿರ್ಮಾಣ ಸಂಸ್ಥೆಯ ಅಡಿಯಲ್ಲಿ ನಿರ್ಮಿಸಿದ್ದಾರೆ.   ಇವರು ಮುಂಬರುವ ತಮಿಳು ಚಿತ್ರಗಳಾದ ಸಂದಕ್ಕರಿ ಮತ್ತು ಕಾದಲ್ ಕೊಂಜಾಂ ತೂಕಲಾ, ಮತ್ತು ಕನ್ನಡದಲ್ಲಿ ದಸರಾ ಚಿತ್ರವನ್ನು ನಿರ್ಮಿಸಲಿದ್ದಾರೆ.  

ಬೆಂಗಳೂರು ಟೈಮ್ಸ್‌ನ ೨೫ ಅತ್ಯಂತ ಅಪೇಕ್ಷಣೀಯ ಮಹಿಳೆಯರ ಪಟ್ಟಿಯಲ್ಲಿ ಮಾಂಡ್ರೆ ೨೦೧೨ ರಲ್ಲಿ ೧೦ನೇ ಸ್ಥಾನ ಮತ್ತು ೨೦೧೪ರಲ್ಲಿ ೮ನೇ ಸ್ಥಾನ ಪಡೆದರು.   ೨೦೨೦ರ ೩೦ ಅತ್ಯಂತ ಅಪೇಕ್ಷಣೀಯ ಮಹಿಳೆಯರ ಪಟ್ಟಿಯಲ್ಲಿ, ಅವರು ೨೦ನೇ ಸ್ಥಾನ ಪಡೆದರು. 

 ಚಲನಚಿತ್ರಗಳ ಪಟ್ಟಿ 
+ಕೀ † ಇನ್ನೂ ಬಿಡುಗಡೆಯಾಗದ ಚಲನಚಿತ್ರಗಳನ್ನು ಸೂಚಿಸುತ್ತದೆ.

 ನಟಿಯಾಗಿ 

 ಎಲ್ಲಾ ಚಲನಚಿತ್ರಗಳು ಕನ್ನಡದಲ್ಲಿವೆ, ಬೇರೆ ಭಾಷೆಯದ್ದಾಗಿದ್ದರೆ ಟಿಪ್ಪಣಿಯಲ್ಲಿ ಉಲ್ಲೇಖಿಸಲಾಗಿದೆ''

ವರ್ಷಶೀರ್ಷಿಕೆಪಾತ್ರಟಿಪ್ಪಣಿ ಉಲ್ಲೇಖ2007ಸಜನಿಸಜನಿಕೃಷ್ಣಅಂಜಲಿಈ ಬಂಧನಶ್ರುತಿ2008ನವಗ್ರಹಕಿರಣ್ಮಸ್ತ್ ಮಜಾ ಮಾಡಿತಾವೇ ಆಗಿಅತಿಥಿ ಪಾತ್ರ2009ಶಿವಮಣಿಶ್ರುತಿವೆಂಕಟ ಇನ್ ಸಂಕಟಪತ್ರಕರ್ತೆ 2010ಸ್ವಯಂವರಅನುಷಾಕರಿ ಚಿರತೆಶ್ರುತಿ2011ಧನ್ ಧನಾ ಧನ್ಚಾರ್ಮಿ2012ಮಿರಟ್ಟಲ್ದೀಪಿಕಾತಮಿಳು ಚಲನಚಿತ್ರ2013ಕೆವ್ವು ಕೆಕಮಹಾಲಕ್ಷ್ಮಿತೆಲುಗು ಚಲನಚಿತ್ರ2014ಗೋವಾ2015ಮುಮ್ತಾಜ್ಅಂಜಲಿ/ ಮುಮ್ತಾಜ್2017ಆಕೆಶರ್ಮಿಳಾ ದೇಸಾಯಿ / ಮಾಯಾಮಾಸ್ ಲೀಡರ್ಶರ್ಮಿಳಾ2022ಗಾಳಿಪಟ 2ಶರ್ಮಿಳಾ2023ಮಂಡಲ: ದ ಯುಎಫ್ಓ ಇನ್ಸಿಡೆಂಟ್ಮಾಯಾ ಮೇಲುಕೋಟೆ2024ಪೌಡರ್ಮೇಕಪ್ ಮಲ್ಲಿಕಾಅದೃಷ್ಟಶಾಲಿ† ತಮಿಳು ಚಲನಚಿತ್ರ; ಪೂರ್ಣಗೊಂಡಿದೆದಸರಾ†ಅನಿಕಾಪೋಸ್ಟ್-ಪ್ರೊಡಕ್ಷನ್

 ನಿರ್ಮಾಪಕಿಯಾಗಿ 
+ ವರ್ಷ ಶೀರ್ಷಿಕೆ ಭಾಷೆ ಉಲ್ಲೇಖ ೨೦೧೮ ಇವನುಕ್ಕು ಎಂಗೆಯೊ ಮಚ್ಚಮ್ ಇರುಕ್ಕು ತಮಿಳು  ೨೦೨೧ ನಾನುಮ್ ಸಿಂಗಲ್ ಥಾನ್ ತಮಿಳು  ೨೦೨೩ ಸಿಲಾ ನೋಡಿಗಲಿಲ್ ತಮಿಳು  ಘೋಷಿಸಿಲ್ಲ ದಸರಾ † ಕನ್ನಡ  ಕಾದಲ್ ಕೊಂಜಮ್ ತೂಗಲ † ತಮಿಳು 

 ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು 
ವರ್ಷ ಪ್ರಶಸ್ತಿ ವರ್ಗ ಚಲನಚಿತ್ರಫಲಿತಾಂಶ  ೨೦೧೧ ಸೌತ್ ಸ್ಕೋಪ್ ಸ್ಟೈಲ್ ಪ್ರಶಸ್ತಿಗಳು ಅತ್ಯಂತ ಸ್ಟೈಲಿಶ್ ನಟಿ - ಕನ್ನಡ ಸ್ವಯಂವರಗೆಲುವು  ೨೦೧೪ ದಕ್ಷಿಣ ಭಾರತೀಯ ಅಂತರರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗಳು(ಸೈಮಾ) ಅತ್ಯುತ್ತಮ ಮಹಿಳಾ ಆರಂಭಿಕ ನಟಿ - ತೆಲುಗು ಕೆವ್ವು ಕೇಕನಾಮನಿರ್ದೇಶನ  ೨೦೨೨ ಅತ್ಯುತ್ತಮ ನಟಿ - ಕನ್ನಡ ಗಾಳಿಪಟ ೨ನಾಮನಿರ್ದೇಶನ  ೨೦೨೩ ಚಂದನವನ ಚಲನಚಿತ್ರ ವಿಮರ್ಶಕರ ಅಕಾಡೆಮಿ ಪ್ರಶಸ್ತಿಗಳು ಅತ್ಯುತ್ತಮ ನಟಿಗೆಲುವು 

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 


 ಅಧಿಕೃತ ಇನ್ಸ್ಟಾಗ್ರಾಮ್ ಖಾತೆ
ವರ್ಗ:ತೆಲುಗು ಚಲನಚಿತ್ರ ನಟಿಯರು
ವರ್ಗ:೧೯೯೦ ಜನನ
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಭಾರತೀಯ ಚಲನಚಿತ್ರ ನಟಿಯರು